runetrust/blame-folketinget-dk huggingface dataset:
Charlotte Dyremose (KF), 2005-05-11:
Jeg synes også, at det, jeg hører i de kommentarer, fru Lissa Mathiasen er kommet med, er, at man jo netop siger – hr. Kamal Qureshi var også inde på det – at nu skal vi sikre ligestilling, men så er man jo netop i gang med at røre ved roden i den folkekirkelige tradition.
Jens Joel (S), 2016-03-30:
Men undskyld, jeg synes også, det virker en lille smule risikabelt, om ikke uansvarligt, af ministeren ikke at ville afvise at aflyse eller udskyde vindmølleprojekter, som har budfrist om få måneder, i en situation, hvor virksomheder har investeret i tiltro til, at man kan regne med brede energipolitiske aftaler.
Knud Kristensen (KF), 2009-04-15:
Synes hr. Lennart Damsbo-Andersen ikke - hr. Lennart Damsbo-Andersen var også til stede - at de mange gode resultater viser det, vi egentlig skylder de sygemeldte på det danske arbejdsmarked, nemlig en fastholdelse i de situationer, hvor det kan lade sig gøre?
Mike Legarth (KF), 2012-11-22:
Så vil jeg bare sige til den der kommentar om VK's hærgen i dansk økonomi, at der stod Socialdemokratiet forrest og ville bruge endnu flere penge, og de ville have gjort konkurrenceevnen endnu dårligere, så Danmark nærmest havde været udslettet som selvstændigt land, hvis vi havde ført den politik, som ordførerens eget parti stod for.
Sandy Brinck (S), 2003-05-06:
Et andet element i Kristeligt Folkepartis forslag handler om den uvildige kontrol af disse minimumsstandarder, og der må vi indrømme, at vi har lidt svært ved at se også ud af forslaget, hvem det er, man har tænkt sig skulle føre et sådant tilsyn. Vi ønsker derfor ikke overraskende at fastholde vores eget forslag, hvor vi altså vil inddrage personalet og forældrene i den enkelte institution.
Søren Pind (V), 2016-02-26:
Med beslutningsforslaget foreslås det, at det skal sikres, at der i indeværende folketingssamling sker offentliggørelse af alle Irak- og Afghanistankommissionens indsamlede ikkeklassificerede dokumenter, og at der udarbejdes en komplet liste over alle kommissionens ikkeklassificerede dokumenter.
Rasmus Vestergaard Madsen (EL), 2018-11-15:
Det en stor sejr, at børn nu sikres en børnesagkyndig kontaktperson, at børn får mulighed for at være en del af børnegrupper, at de hjælpes til at få en bisidder, så vi sikrer os, at børn i langt højere grad høres i deres egne sager, og at børns retssikkerhed overholdes.
Kristian Thulesen Dahl (DF), 2010-12-15:
Der må jeg sige, at jeg er mere tilbøjelig til at give f.eks. de økonomiske vismænd og andre ret, der bidrager til debatten ved at sige, at vi politikere skal være varsomme med at tro, at vi kan forudse, hvem der om 5, 10 og 15 år er de gode på området for det private erhvervsliv.
Per Clausen (EL), 2010-04-06:
En retfærdig andel forudsætter altså, at vi sådan set kommer ned på et CO2-udslip, der svarer til det, kloden kan tåle i gennemsnit pr. indbygger – og så skal vi nok ligge lidt under, fordi vi, om jeg så må sige, skylder, og det er jo en god dansk, borgerlig dyd, at man betaler, hvad man skylder, har jeg forstået.
Merete Riisager (LA), 2014-04-25:
Men nu går beslutningsforslaget jo på, hvorvidt vi skal tildele ophold eller asyl her fra Folketingssalen til en bestemt person, som altså hverken har søgt om asyl eller ophold i Danmark, og på, hvorvidt vi skal tildele – sådan forstår jeg det i hvert fald – immunitet til vedkommende.
Frank Aaen (EL), 2007-10-23:
Her vil man ud over det, der her ligger af skattelettelser, og som er det, vi har diskuteret i dag, nemlig de store skattelettelser til dem, der tjener mest, sikre, at man også får reduceret topskatten, sådan at de, der tjener allermest, er sikret en skattelettelse ud over det, som er lagt frem i dette skatteforslag.
Knud Erik Kirkegaard (KF), 2000-11-17:
VækstFonden skal kunne hjælpe nye typer virksomheder i gang, som ellers ikke ville have kunnet skaffe kapital, ikke med det særskilte formål at tjene penge til VækstFonden, men derimod for at skabe grobund for, at mange nye fremtidsvirksomheder kan etableres her i landet og dermed bane vejen for nye arbejdspladser i Danmark.
Jens Peter Vernersen (S), 2002-10-23:
Når det spørgsmål, synes vi selv, også er rimeligt at få belyst, er det, fordi statsministeren så sent som her forleden i Jyllands-Posten den 20. oktober gav udtryk for, at selvjustits blandt disse medarbejdere var tilstrækkeligt, og det er måske et lidt løst grundlag at håndtere så vigtigt et spørgsmål på.
Rasmus Nordqvist (ALT), 2018-11-08:
Jeg er egentlig ikke bekymret for, om de store virksomheder kan få noget hjælp og støtte i de her systemer, men jeg er meget bekymret for de helt små virksomheder, der er ude rundtomkring i landet, som er med til at skabe arbejdspladser i hele landet og er med til at skabe liv i hele landet.
Morten Homann (SF), 2004-03-26:
Sandheden er jo, at hvis man gør det op ifølge regeringens tal, så ender man med, at man bruger ungefær 1-1,5 mio. kr. på hvert job, man skaber, og det må selv hr. Mikkel Dencker jo kunne se er en ret ineffektiv måde at skabe job på.
Henrik Svane (RV), 2000-11-23:
Vi har regnet med nogle gennemsnitter, som vi er enige om - SF, De Radikale og regeringen - er for lange, og det er mit indtryk, at man gør, hvad man kan i Udlændingestyrelsen for øjeblikket ved hjælp af omstruktureringer, som er foregået for nogle måneder siden.
Jacob Jensen (V), 2009-05-28:
Derfor kunne jeg godt tænke mig at spørge hr. Niels Helveg Petersen, hvordan han vurderer muligheden for at få gennemført nogle af de ambitioner, som han også var inde på i sin ordførertale her for et øjeblik siden omkring det fornuftige i at fjerne mellemskatten og det fornuftige i at hæve grænsen for, hvornår man skal betale topskat.
Mette Thiesen (DF), 2025-05-02:
Det er det her, at man har en mand som Ibi-Pippi, som på papiret er en kvinde, og så skal alle gå og lade være med at sige, at kejseren ikke har noget tøj på, og så kalde vedkommende en kvinde, vel vidende at vi alle sammen godt kan se, at det er en mand.
Charlotte Broman Mølbæk (SF), 2025-06-04:
Vi kommer også til at sige, at når den her undersøgelse, hvor vi dykker meget længere ned, end vi nogen sinde har været i noget før, er færdig, så vil vi også kigge efter både, hvor den danske stat har været, hvordan praksis har været, og også, om der er nogle ulovligheder, som vi kommer til at skulle forfølge, eller der har været nogle krænkelser af menneskerettigheder osv.
Aaja Chemnitz Larsen (IA), 2016-11-22:
Siden regeringsgrundlaget blev indgået, er der opnået en række resultater også set fra et grønlandsk perspektiv, og gennem satspuljeforhandlingerne har vi jo bl.a. sikret midler til styrket inklusion af grønlændere, som er en af de målsætninger, der også er i regeringsgrundlaget.
Line Barfod (EL), 2004-05-18:
Hvis Venstre virkelig er indstillet på dialog, som hr. Ulrik Kragh lagde op til, hvorfor så ikke støtte et ændringsforslag, der ikke lukker for dialog, hvorfor så ikke støtte, at vi faktisk kan få en forhandling med Christiania om, hvilken fremtid man skal have, og hvor vi kan sikre, at vi ikke i stedet ender i retssager og overlader det hele til juristerne de næste mange år?
Mette Frederiksen (S), 2019-12-10:
, men hvis jeg bare lige må bringe et enkelt eksempel ind i den her diskussion. På et tidspunkt kom det frem, at der var en række ansøgere til dansk indfødsret, som alle sammen havde en lægeerklæring, hvori der stod, at pågældende havde ptsd og derfor ikke kunne lære dansk og skulle undtages det krav om sprog for at opnå dansk indfødsret.
Christian Rabjerg Madsen (S), 2025-05-21:
Jeg tror bare, at jeg sagde, at når man bevæger sig derhen, hvor man beskylder mig for ikke at kunne føle med krigsramte børn, så bevæger man sig meget, meget tæt på en gruppe af danskere, som råber »krigsforbryder« og »børnemorder« efter ledende politikere.
Dennis Flydtkjær (DF), 2017-03-30:
Det første er B 35, som jo handler om, at man skal have skattefritagelse for renteindtægter på op til 50.000 kr., hvis man yder private lån til iværksættervirksomheder, altså egentlig meget målrettet på den nye finansieringskilde, crowdfunding, som jeg jo også selv synes er utrolig spændende, fordi man får fat i nogle investorer, som normalt ikke investerer i selskaber, hvor det jo tit kan være mere etablerede business angels, som de kaldes, eller man kan finansiere via banker eller på anden måde få kapital i en virksomhed, hvor det her specielt kan være små indskud, som man kan få ud i en virksomhed.
Esben Lunde Larsen (V), 2016-10-26:
Det er jo noget af det, man så kan tage stilling til hvordan skal se ud fremadrettet set, hvis man mener, der skal være et andet princip, også med hensyn til årstal, altså hvornår man skal gøre indsatser, i forhold til hvor lang tid der går, inden et hus eventuelt kommer for tæt på en skrænt osv. osv.
Marion Pedersen (V), 2011-03-04:
Nu er det jo en FN-konvention, vi har tilsluttet os, og jeg kunne godt tænke mig, at hr. Per Dalgaard satte navn på, hvad det er for nogle diktaturstater – bortset fra enkelte, som vi kender, men det er forhåbentlig i øjeblikket ved at skifte – der er medlem af FN.
Kristian Jensen (V), 2002-02-01:
Vi lytter også til de kritikpunkter, som Dansk Industri og erhvervslivet har, og det er bl.a. også derfor, at vi, som det står i regeringsgrundlaget, vil fremlægge en handlingsplan her i maj måned om bedre uddannelser, hvor vi får tænkt sektorforskningen igennem, hvor vi får tænkt forskningsinstitutioner og universiteter sammen, sådan at vi styrker og målretter midlerne dér, hvor de giver størst gavn. Til hr. Carsten Hansen er der det at sige, at det vel ikke bør være sådan - og det er også delvis til hr. Jan Petersen - at der skal være et tilsyn med, at de offentlige arbejdspladser har et godt arbejdsmiljø.
Ole Sohn (SF), 2002-01-23:
Men når Venstre nu ønsker så meget frihed og oven i købet får sig selv til at sige, at de er enige med SF i, at der skal være mest mulig frihed til børnefamilierne, hvad er så grunden til, at man lægger ind i barselreformen at droppe børnepasningsorloven?
Margrethe Vestager (RV), 1998-10-22:
De ting, som vi i øvrigt forestiller os, må jo bygge på nogle meget langvarige og meget velgennemtænkte forandringer, sådan at vi ikke kommer til at eksperimentere med en årgang. Vi skal heller ikke eksperimentere med de ting, som fungerer godt, og her tænker jeg f.eks. på SU-systemet.
Victoria Velasquez (EL), 2021-05-11:
Grunden til, at jeg ikke kan lade være med at spørge om det, er, at ordføreren er i tvivl om det gode i faktisk at sikre en økonomisk tryghed for de dagpengemodtagere, som gør noget, som jeg synes er modigt – vi ved, at for mange af dem er det at komme på skolebænken måske faktisk noget, der er svært.
Kim Mortensen (S), 2007-01-09:
Det sidste spørgsmål skal så handle om, at der jo kunne sidde nogle enkelte repræsentanter for nogle af de skoler, der endnu ikke, må man formode, har haft ressourcer eller energi til at give sig i kast med at lave en antimobbepolitik, som måske nok med sådan en fornyet indsats fra ministerens side ville efterspørge, om man kunne forestille sig, at der kom ekstra ressourcer fra ministeriet, at der kom en ekstra tilførsel i form af nogle af de ressourcer, de måske kunne mangle.
Karen Hækkerup (S), 2009-05-26:
- Folketinget pålægger desuden regeringen at intensivere arbejdet med at nytænke arbejdsgange ved domstolene, så faggrænser flyttes, og HK-personalets kompetencer bedre anvendes, så flere sager kan komme hurtigere gennem systemet, fordi dommere og jurister frigøres for administrative opgaver.
Torsten Schack Pedersen (V), 2010-06-10:
Hr. Bjarne Laustsen er så inderlig imod det forslag fra regeringen, vi behandler her, fair nok, men når hr. Bjarne Laustsen så får mulighed for at rulle forslaget tilbage, bliver det uld i mund, så bliver det med forbehold og alt muligt andet. Det er da ikke ærligt.
Tove Videbæk (KD), 2003-12-05:
Der er angst og panik, der er øget ulykkesrisiko, der er risiko for psykotiske symptomer, kronisk bronkitis, celleforandringer osv., osv., alle kan selv slå dem op. I tillæg til det vil jeg sige, at den britiske lungeforening, British Lung Foundation, har samlet 90 videnskabelige undersøgelser, der repræsenterer den seneste forskning på området, og disse undersøgelser viser, at tjæren fra hash indeholder 50 pct. flere kræftfremkaldende stoffer end fra traditionel tobak.
Pia Olsen Dyhr (SF), 2009-04-21:
Jeg foreslår, at vi laver en fælles henvendelse til justitsministeren og transportministeren og beder dem om at udarbejde sådan en undersøgelse, så vi faktisk får gjort noget lige præcis ved det problem, der hedder, at når folk er dømt for spirituskørsel, skal de ikke have lov til at køre i spirituspåvirket tilstand igen.
Sikandar Siddique (UFG), 2021-02-11:
Uanset hvor meget vi ønsker det, og uanset hvor mange gange vi forsøger at bilde os selv det ind, er Danmark ikke et grønt foregangsland – ja, vi er faktisk ikke i nærheden, ikke når det kommer til det mest afgørende parameter, nemlig udledning af de drivhusgasser, der ødelægger vores natur, der udpiner vores jord, og der lige nu truer med at skabe en planet, der kun kan brødføde 1 milliard mennesker.
Helge Sander (V), 2006-05-03:
Det offentligt tilgængelige OIO-katalog beskriver, kategoriserer og anbefaler en lang række eksisterende it-standarder, og oplysningskampagner som f.eks. »Bedst på nettet« vurderer løbende offentlige hjemmesiders brugervenlige åbenhed og tekniske tilgængelighed.
Anders Kronborg (S), 2026-02-05:
Jeg er jo rigtig enig med ordføreren i, at sagen med den person, vi pillede af lovforslaget sidste gang, var fuldstændig åbenlys, men bare lige for historieskrivningens skyld vil jeg erindre om, at både hr. Mikkel Bjørn og fru Sandra Elisabeth Skalvig jo mente, at vedkommende skulle til en samtale først.
Jakob Axel Nielsen (KF), 2008-04-30:
Så det er ikke for at være nonchalant, jeg tager meget alvorligt på den her sag, og jeg må gå ud fra, at fru Lise von Seelen også godt ved, at det er den sondring, jeg drager frem, og at det derfor udelukkende er af populistiske årsager, fru Lise von Seelen siger, som hun gør.
Astrid Krag (S), 2021-04-23:
Det er jo en modbydelig form for vold, fordi den finder sted der, hvor man burde være allermest tryg, nemlig i sit hjem, og fordi den udøves af den, man burde være allertryggest ved, nemlig sin partner – eller for et barns vedkommende: at man kan se volden blive udøvet af den ene forælder eller mellem forældrene.
Mikkel Bjørn (DF), 2025-03-27:
Det, der er problemet, er jo, at så snart man bruger et udtryk – hr. Lars Løkke Rasmussen tror jeg var den første, der brugte det – som »i et vist omfang«, har man allerede sagt alt, hvad der skal siges, for »i et vist omfang« kan betyde alt.
Klaus Kjær (DF), 1999-11-17:
Endvidere foreslås det, at værdien af det sparede hjemmeforbrug til kost gøres skattefri, hvilket samtidig medfører, at den skattefri standardsats til kost og småfornødenheder på tjenesterejser forhøjes med 55 kr. pr. døgn til 356 kr.
Holger K. Nielsen (SF), 2002-11-13:
sammen med Putin, den russiske præsident, i Bruxelles - Prodi var der også; Solana var der også - sådan med store, smørrede grin og give hinanden håndslag om det gode samarbejde. Jeg vil godt høre statsministeren, om statsministeren egentlig synes, at den lidt smørrede grineattitude var passende i en situation, hvor Putin er politisk ansvarlig for de russiske krigsforbrydelser, som finder sted i Tjetjenien, og er ansvarlig for den russiske krig i Tjetjenien, som har kostet tusindvis af civile tjetjenere livet.
Morten Homann (SF), 2004-02-18:
Jeg må sige til hr. Poul Andersen, som jeg sagde til hr. Keld Albrechtsen, og som jeg sagde til hr. Poul Andersens meningsfælle, hr. Jørn Pedersen, at det er SF's synspunkt, at man bliver nødt til at sætte sig ind i tingene, før man kan tage endelig stilling til det.
Kamal Qureshi (SF), 2011-02-02:
Det må jo være konsekvensen, hvis ministeren siger, at dem, der gør det, skal mødes med visumforbud, altså mod regimets folk, oven i købet dommere og journalister; de skal mødes med sanktioner mod regimet; der skal indefryses midler; der skal laves alt det, som ministeren nævner – og hun nævner begrundelsen for det, der foregår i Hviderusland.
Morten Bødskov (S), 2003-12-02:
Det interessante i forlængelse af hele debatten om kommissionens arbejde og især lovforslaget er jo netop, om arbejdsmiljøet, Miljøkontrollen og fødevaremyndighederne også fremover får lov til at bruge tiden på netop at sikre, at folk på arbejdspladserne har et ordentligt arbejdsmiljø, at der ikke er snavset i butikkerne, og at miljøet har det udmærket rundtomkring.
Margrethe Vestager (RV), 2011-02-09:
Igen må vi takke for, at vi har EU, for havde vi ikke EU, så ville der ikke være en deadline for, hvornår statsministeren ville være nødt til at fortælle danskerne, at der efter 10 års borgerligt styre ikke er styr på dansk økonomi, at der ser vi frem til at bygge gæld op og gæld op, og hvor det vil være højst usikkert, om dansk økonomi kan komme i en sådan form, at vi ville kunne blive medlem af euroen på et tidspunkt.
Mads Fuglede (V), 2020-05-14:
Derfor vil jeg ikke komme med sådan yderligere bemærkninger, om, hvordan de forhandlinger udfoldede sig, andet end at sige, at der var en forbrødring på det tidspunkt mellem Dansk Folkeparti og Socialdemokratiet om, at det, vi havde foreslået, ikke var en vanvittigt god idé.
Magnus Heunicke (S), 2021-03-26:
Vi ved fra undersøgelser, at der er en del speciallæger i almen medicin, som gerne vil arbejde i almen praksis, men som ikke ønsker at stå for alle opgaverne ved at drive en almenpraksisklinik, og som altså ikke ønsker at gå ind og være selvstændig erhvervsdrivende.
Lissa Mathiasen (S), 2005-03-10:
Jeg håber, at fru Inge-Lene Ebdrup er enig med Socialdemokraterne i, at det er lige belastende, det er lige urimeligt for den lejer, som bliver udsat for, at udlejer ikke lever op til almindelig, ordentlig praksis, uanset om lejeren bor i en lille eller i en stor ejendom.
Victoria Velasquez (EL), 2022-05-03:
Jeg vil gerne spørge ordføreren direkte, om ordføreren mener, at det er rimeligt, at en førtidspensionist får samlevendesats, fordi der er stordriftsfordele, og så skal forsørge sin partner, der får 0 kr., fordi partneren er på kontanthjælp og stadig bliver ramt af gensidig forsørgerpligt.
Bent Bøgsted (DF), 2017-05-09:
I den forbindelse kan vi selvfølgelig også godt se, at vi skal have set på dem, der er på fleksydelse og ledighedsydelse, med hensyn til deres måde at arbejde på, men i Foreningsdanmark, som man kalder det, hvor der er rigtig mange foreninger, der bruger rigtig mange frivillige, skal vi selvfølgelig også give mulighed for, at foreningerne kan få de frivillige hjælpere, som de har behov for.
Lars Barfoed (KF), 2013-12-03:
Nu har vi aftalt et øget beskæftigelsesfradrag, men som jeg må forstå det, skal folk først have det udbetalt i 2015, i stedet for at det kan træde i kraft i 2014, så folk rent faktisk får gavn af pengene og kan bruge dem i butikkerne allerede i 2015.
Inger Støjberg (V), 2012-02-08:
Ud over det synes jeg faktisk, at det er fint, at vi nu får lov til at debattere helt reelt, og jeg kan da i hvert fald med hundrede procents sikkerhed sige, at hvis der er et parti, der altid har stået for, at det altid skal kunne betale sig at arbejde, er det Venstre, men det er også den øvrige tidligere regering, De Konservative plus de støttepartier, der var med.
Magnus Heunicke (S), 2023-04-13:
Og det er jo en af grundene til, at det er et meget, meget stort arbejde, der er sket i Danmark og i de lande, jeg nævnte – Holland, Tyskland, Norge og Sverige – i forhold til at få det her på dagsordenen i EU, og at vi nu er dér, hvor vi i regeringen er ved at indføre det her forbud om at fjerne PFAS i brandskum.
Eigil Andersen (SF), 2008-04-11:
Man siger, at G-dagene - og herunder altså også en forøgelse af dem fra 2 til 3 - vil betyde, at det bliver dyrere at bruge vikarer i kommunerne, og det vil det jo, og dermed er man nervøs for, at der vil blive brugt færre vikarer, og det betyder så, at det faste personale, f.eks. i daginstitutioner, vil blive mere nedslidt.
Karen Jespersen (S), 2000-04-04:
Endelig mener jeg også, det kan være uhensigtsmæssigt at pålægge kommunerne, at de skal udsende et bestemt antal rykkerbreve, fordi det også ændrer på den fleksibilitet, der er, og hvor kommunerne kan have brug for at være hurtigt ude med et krav om, at man vil inddrive de tilgodehavender, man har hos borgerne.
Morten Homann (SF), 2003-02-20:
Jeg er ikke sikker på, at Enhedslistens forslag rent faktisk løser problemet. Jeg er ikke sikker på, at det alene er de 7 pct.s grundkapital, som har forhindret f.eks. Gentofte Kommune i at bygge. Det har i høj grad også været nogle af de afledte udgifter, der kan følge af, at man bygger almene boliger, fordi det ikke udelukkende er folk i den højeste ende af indkomstskalaen, som vil flytte ind.
Bent Bøgsted (DF), 2020-02-28:
Vi skal i overgangsperioden være opmærksomme på, om overgangsperioden fungerer, hvis der er nogen, der ikke har mulighed for at holde den ferie, som de er blevet lovet, eller hvis der er problemer med optjening, for så kan man få midler fra feriefonden til at afholde ferie.
Pernille Rosenkrantz-Theil (EL), 2002-03-22:
Et eksempel er, at barn med urdu som modersmål, hvor forældrene er engelske statsborgere, skal tilbydes modersmålsundervisning i urdu, hvorimod et barn med urdu som modersmål, hvor forældrene er danske eller pakistanske statsborgere, ikke skal tilbydes modersmålsundervisning i urdu.
Svend Auken (S), 2001-05-23:
Men hidtil har vi jo lagt vægt på som kolleger igennem mange år, at vi talte med hinanden, og at det, det drejede sig om, var at få et godt samarbejde og en respekt for hinandens beslutninger og ikke at sidde og hamre hinanden ned for fodfejl for noget, vi i øvrigt har besluttet for længe, længe siden i bred enighed her i Folketingssalen, hvor det virkelig batter.
Mette Frederiksen (S), 2021-12-07:
Jeg må sige, at i alle de dialoger, jeg har haft rundtomkring i Danmark, når jeg har spurgt, hvordan vi modvirker den ekstreme centralisering, som den tidligere regering og ikke mindst Lars Løkke Rasmussen stod bag, så er det jo næsten altid de samme svar, som jeg hvert fald modtager.
Ove Hygum (S), 1999-10-14:
Til hr. Knud Erik Kirkegaard vil jeg sige, at jeg jo, hvis jeg ville drille lidt, kunne henvise til diskussionen under behandlingen af lov nr. 138 i en tidligere samling, hvor hr. arbejdsminister Knud Erik Kirkegaard dengang med støtte fra de fleste partier, der i dag har udtalt sig skeptisk over for lovforslaget, hentede 200 mio. kr. på denne konto til bestemte formål.
Jens Hald Madsen (V), 2006-03-14:
Jeg kan altså også se, at konklusionen er, at Socialdemokraterne er blevet klogere, og det er åbenbart derfor, man har skiftet ordførerne ud, for det var nogle andre ordførere, der var i Socialdemokratiet, og som rent faktisk sagde ja, dengang man var positiv over for det her lovforslag.
Magnus Heunicke (S), 2017-10-26:
Inddrivelsessystemet, der hedder EFI – eller der hed EFI, for det er nu i datid, vi taler om det, og gudskelov for det – blev lukket ned i 2015, og det betød, at gæld til det offentlige, herunder gæld til kommunerne, kun i meget begrænset omfang blev inddrevet, og det går selvfølgelig ikke, for der skal penge i kassen for at drive et velfærdssamfund.
Rasmus Horn Langhoff (S), 2017-03-29:
Hver anden større virksomhed lever ikke op til lovgivningen på området, så måske kan jeg spare regeringen for en større konsulentregning her i dag – jeg gør det gerne gratis – ved at sige: Hvis I undrer jer over, hvad der skal til for at få loven til at virke, så er svaret det simple: Få virksomhederne til at leve op til lovgivningen, for så kommer loven også til at virke.
Rasmus Prehn (S), 2008-02-27:
Vi husker jo alle sammen, også jævnfør vores sidste debat her i salen, hvordan Venstres formand, statsminister Anders Fogh Rasmussen, har gjort sig til talsmand for, at nu er tiden simpelt hen inde til skolerenoveringer og ikke mindst til nye, velrenoverede og hygiejniske toiletter.
Kristian Thulesen Dahl (DF), 2019-10-03:
Som jeg også sagde – jeg tror, det var i 2006, at jeg sagde det første gang – kunne jeg rigtig godt tænke mig en model, hvor folk, der har været mange år på arbejdsmarkedet, specielt hvis de har arbejdet inden for fysisk nedslidende brancher, får mulighed for at trække sig før andre.